Diari Oficial de la Generalitat Valenciana


Sumari del DOGV 1554, del 30-05-1991 (1991/821322)

DECRET 82/1991, de 13 de maig, del Consell de la Generalitat Valenciana, pel qual es desvincula l'Escola Universitària Politècnica d'Alacant de la Universitat Politècnica de València i s'integra en la Universitat d'Alacant.
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/05/13/82/dof/vci/html**

### Dades del document

Número de DOGV
:   1554

Data del DOGV
:   30-05-1991

Secció del DOGV
:   DISPOSICIONS GENERALS

Número del document
:   1991/821322


Data del document
:   13-05-1991

Organisme emissor
:   Conselleria de Cultura, Educació i Ciència

Tipus de document
:   Decret

Correcció d'errades

Decret 82/1991, de 13 de maig, del Consell de la Generalitat Valenciana, pel qual es desvincula l'Escola Universitària Politècnica d'Alacant de la Universitat Politècnica de València, i s'integra en la Universitat d'Alacant.  
La Llei 29/1979, del 30 d'octubre, per la qual es va crear, entre altres, la Universitat d'Alacant, va establir la possibilitat d'integració de les escoles universitàries existents a la província d'Alacant, dependents de la Universitat Politècnica de València, a la Universitat d'Alacant, sempre que hi hagués comú acord entre ambdues universitats i fos sol·licitat pels òrgans de govern competents d'aquestes.  
Els consells socials de les universitats esmentades han sol·licitat la integració de l?Escola Universitària Politècnica d'Alacant, dependent de la Universitat Politècnica de València, en la Universitat d'Alacant, i s'ha formalitzat l'acord de les universitats afectades per mitjà de la subscripció del conveni corresponent, que concreta el traspàs dels mitjans humans i materials del centre objecte de la readscripció d'una universitat a l'altra.  
Havent-se acomplert, per tant, els requisits establerts en la Llei 29/1979, del 30 d'octubre, competeix al Govern Valencià, d'acord amb el que estableix l'article 35 de l?Estatut d'Autonomia de la Comunitat Valenciana i l'article 9 i la disposició final segona de la Llei Orgànica 11/1983, del 25 d'agost, de Reforma Universitària, acordar la desvinculació de l?Escola Universitària Politècnica d'Alacant de la Universitat Politècnica de València i la seua integració en la Universitat d'Alacant.  
En virtut d'això, a proposta del Conseller de Cultura, Educació i Ciència, i amb la deliberació prèvia del Govern Valencià en la reunió del dia 13 de maig de 1991,  
DECRETE:  
Article primer  
Queda sense efecte la dependència de la Universitat Politècnica de València de l?Escola Universitària Politècnica d'Alacant, la transformació de la qual fou acordada pel Decret 101/1987, de 17 d'agost, del Consell de la Generalitat Valenciana.  
Article segon  
L'Escola Universitària Politècnica, situada a la ciutat d'Alacant, gestionarà i organitzarà els ensenyaments que estableix el Decret 101/1987, del 17 d'agost, del Consell de la Generalitat Valenciana, com a centre integrat en la Universitat d'Alacant a tots els efectes acadèmics i administratius de la seua competència.  
Article tercer  
Els alumnes que actualment cursen en l?Escola Universitària Politècnica d'Alacant els ensenyaments a què es refereix l'article anterior mantindran el dret a continuar-los en la Universitat Politècnica de València, no obstant la seua integració en la Universitat d'Alacant, d'acord amb el dret que actualment tenen reconegut.  
Article quart   
D'acord amb el Conveni del 3 de maig de 1991, subscrit entre la Conselleria de Cultura, Educació i Ciència de la Generalitat Valenciana, la Universitat Politècnica de València i la Universitat d'Alacant, l'adscripció a aquesta última dels mitjans materials i humans de l?Escola Universitària Politècnica d'Alacant, s'efectuarà de la manera següent:  
a) El personal docent i investigador i d'administració i serveis que s'especifica en l'annex passarà a formar part de les plantilles corresponents de la Universitat d'Alacant, amb respecte als drets adquirits.  
b) Seran de titularitat de la Universitat d'Alacant els béns de qualsevol classe destinats a fins docents, d'investigació o administratius a l?Escola Universitària Politècnica d'Alacant.  
c) La Universitat Politècnica de València lliurarà a la Universitat d'Alacant la documentació administrativa necessària per al funcionament del centre.  
Article cinquè  
La Universitat d'Alacant se subrogarà en els drets i les obligacions que tingués contrets la Universitat Politècnica de València respecte de l'Escola Universitària Politècnica d'Alacant.  
Article sisé  
Per resolució conjunta de les Conselleries d'Economia i Hisenda i de Cultura, Educació i Ciència es procedirà a disminuir, en la quantitat que corresponga, la subvenció nominativa a la Universitat Politècnica de València i a incrementar en els mateixos termes la subvenció corrent de la Universitat d'Alacant.  
Article setè  
El personal a què es refereix l'apartat a) de l'article 4 tindrà un termini de quinze dies, a partir de l'entrada en vigor d'aquest decret, per a sol·licitar la seua integració en places vacants de la Universitat Politècnica de València. Les sol·licituds seran resoltes sempre que l'existència de vacants en les plantilles universitàries i les disponibilitats pressupostàries ho permeten.  
DISPOSICIONS TRANSITORIES  
Primera  
La incorporació a la Universitat d'Alacant dels ensenyaments a què es refereix l'article 2 d'aquest decret i dels mitjans personals i materials adscrits a l'Escola Universitària Politècnica d'Alacant tindrà efecte des de l'1 de maig de 1991.  
Segona  
Tot el personal adscrit en l'actualitat als centres afectats hi continuarà prestant els seus serveis fins a la finalització del curs 1990/91. Així mateix, l'activitat docent de l'Escola Universitària Politècnica d'Alacant continuarà durant el curs esmentat d'acord amb els plans d'ordenació docent aprovats per la Universitat Politècnica de València.  
Tercera  
No obstant el que estableix la disposició transitòria primera, la gestió de l'alumnat actual dels cicles primer i segon quedarà postposada fins al començament del curs 1991/92, continuant la seua gestió la Universitat Politècnica de València al llarg de la resta del curs 1990/91.  
Quarta  
El personal d'administració i Serveis que resulte integrat en la Universitat d'Alacant d'acord amb el que s'estableix aquest decret, tindrà dret a participar en els concursos de provisió dels llocs vacants de la plantilla de la Universitat Politècnica de València, continguts en les ofertes d'ocupació pública dels anys 1991, 1992 i 1993.  
Igual dret tindrà el personal d'administració i serveis de la Universitat Politècnica de València respecte dels llocs vacants de la plantilla de la Universitat d'Alacant adscrits a l?Escola universitària Politècnica d'Alacant.  
DISPOSICIONS FINALS  
Primera  
Es faculta el Conseller de Cultura, Educació i Ciència per a adoptar les mesures i dictar les disposicions necessàries per a l?execució del que disposa aquest decret.  
Segona  
En els tres anys següents a la integració de l?Escola Universitària Politècnica d'Alacant en la Universitat d'Alacant, la Conselleria de Cultura, Educació i Ciència realitzarà les actuacions oportunes per a la transformació del centre en escola Politècnica superior.  
València, 13 de maig de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONIO ESCARRE ESTEVE  
ANNEX  
Personal docent i investigador  
Cognoms i nom Cognoms i nom   
Alcaide Romero, Juan Lloret Climent, Miguel  
Aldave Erro, Alfredo Maestre García, Eduardo  
Aljaro Palacios, Miguel Maestre López-Salazar, Ramón  
Alloza Cerdá, Leandro Marco Such, Manuel  
Amilburu Osinaga, Ana Martín Alustiza, José Antonio  
Barber Lloret, Pedro Martín García, Agapito  
Belández Vázquez, Augusto Martínez Pastor, Vicente  
Bernabeu Pastor, José Guillermo Martínez Pérez, Luis  
Beviá García, José Francisco Meller Burillo, Jesús  
Brotons Molinero, Fco. José Migallón Gornis, Violeta  
Campello Chorro, José Luis Millor González, Antonio  
Campos Ferrera, Sergio Monllor Doménech, Josefina  
Canales Selva, Carmen Navarro Vera, José Ramón  
Canales Selva, Sebastián Oncina Carratalá, José María  
Candela Gómez, Carlos Ortuño Ortiz, Fernando  
Carrillo Vallejos, Rogelio Pastor Antón, Carlos  
Cartagena Ruiz, Evelio Pastor Seva, Pedro  
Castell de Haro, María Jesús Penades Martínez, José Leandro  
Cerdá Antón, Manuel Pérez Carrión, Teresa  
Climent Coloma, Juan José Pérez López, Ernesto  
Climent Llorca, Miguel Angel Pérez Polo, Manuel  
Colomina Climent, Evaristo Pomares Padilla, Alejandro  
Corbí Bellot, Antonio Miguel Poveda Pérez, José Luis  
Cortés Quirant, Carmen Pujol López, María del Mar  
De Madaria Ruvira, Enrique Ramos Bolufer, Juan Vicente  
Domarco Abad, Francisco Regalado Tesoro, Florentino  
Doménech Roma, Jorge Regalado Tesoro, Ricardo  
Durá Doménech, Antonio Reig Bone, Francisco J.  
Ferri Cortés, Jaime Requena Ruiz, José  
Gallardo Aragoneses, Juan Ricart Rodrigo, Fernando  
Garcés Terradillos, Pedro Rizo Aldeguer, Ramón  
García Antón, José Ramón Rodríguez Robles, Luis  
García Chamizo, Juan Manuel Romero Fernández, Graciano  
García Ferrández, Pedro Antonio Rosa Herranz, Julio Luis  
García Martínez, José Fernando Salvador Landman, Miguel  
García Valldecabres, Jorge Sánchez Navarro, Daniel  
Gascó Más, Manuel Vicente Saval Pérez, José Miguel  
González Cabezas, Jose Antonio Sentana Cremades, Eloy  
González Sanchez, Antonio Serrano Cardona, Manuel Gabriel  
Grediaga Olivo, Angel Sirvent Guijarro, Antonio  
Hernández Prados, Antonio Trapote Jaume, Arturo  
Irles Más, Francisco Ubeda Muller, Mauricio  
Irles Más, Ramón Urban Brotons, Pascual  
Jaén Urbano, Gaspar Uruñuela San Juan, Natividad  
León Barahona, José Francisco Valera Botella, Fernando  
López Andrés, Lázaro Vargas López, Esteban  
López López, Manuel Vera Guarinos, Genaro  
Louis Cereceda, Miguel Vera Soriano Roberto  
Lozano Muñoz, Julio Anselmo Vilaplana Torregrosa, Antonio  
Llopis Sánchez, Ernesto Villacampa Esteve, Yolanda  
Personal docent i investigador  
PERSONAL LABORAL PERSONAL FUNCIONARI  
Cognoms i nom Cognoms i nom   
Pérez Carrión, José María Camín Vañó, Mª Carmen  
Madaira Ruvira, Francisco de Baquero Sánchez, Fátima  
Micó Andrés, M ª Luisa Climent Llorca, Hortensia  
García Andreu, Cesar Palacios Vañó, Pilar  
Pérez Vicent, Aquilino Espinosa Rguez.-Boadá, Mª José  
Palacios Vañó, Pascual Mira Esteban, Elisa  
Sánchez Vacas, Francisco Moreno Sandoval, Jerónimo  
Tristán Fructuoso, Luisa Pérez Isanjou, Carlos  
Contreras Muñoz, María Vargas Aguilera, Manuel  
García Delgado, Dolores  
Places de personal laboral vacants  
Lloc Unitat administrativa Catalogació  
Tècnic Mitjà de Laboratori Sistemes Informàtics i Computació B 16 A  
Ordenança EUPA E 9 A


Còpia Permalink ELI